સુરત જિલ્લાના પલસાણા તાલુકાનાં અંત્રોલી ગામે ભૂરી ફળિયામાં રહેતો અને વિદેશી દારૂના ગુનામાં તેમજ મારા મારીના ગુનામાં નાસતો ફરતો આરોપી વરેલી ગામે આવવાનો હોવાની બાતમી આધારે એસઓજી પોલીસે તેને ઝડપી પાડી આગળની કાર્યવાહી હાથ ધરી છે. આ અંગે મળતી માહિતી અનુસાર પલસાણા તાલુકાના અંત્રોલી ગામે ભુરી ફળીયામાં રહેતા મહેશ ડાહ્યાભાઇ વાસફોડીયા (ઉ.વ.26) જે કડોદરા પોલીસ મથકમાં દારૂના ગુનામાં તેમજ સરથાણા પોલીસ મથકમાં મારામારીના ગુનામાં નાસતો ફરતો હતો. જે અંગે એસઓજીની ટીમ કડોદરા વિસ્તારમાં પેટ્રોલીંગમાં હતી. ત્યારે તેઓને બાતમી મળી હતી કે મહેશ વાસફોડીયા બ્લુ રંગના લાંબીબાયનો શર્ટ તથા બ્લુ કલરનુ જીન્સ પેન્ટ પહેરેલ છે. અને વરેલી ખાતે એશ્વરીયા મીલની નજીક આવવાનો હોવાની બાતમી મળતા પોલીસે વોચ ગોઠવી તેને ઝડપી પાડી આગળની કાર્યવાહી હાથ ધરી છે.